Vebjørn Hegdal

Vebjørn Hegdal (født 1998) er en norsk tidligere langrennsløper som representerte Larvik Ski. Han ble nordisk juniormester i langrenn i 2015, og fikk to sølvmedaljer under Vinter-OL for ungdom 2016 på Lillehammer.

Hegdal var kjent for enorme treningsmengder, og slet til tider med overtrening. Hegdal sluttet med langrenn i forkant av sesongen 2021/2022.

 Idrettskarriere 
2012/2013
Hegdal vant klassen 16–20 år i motbakkeløpet Lysebotn Opp i juli 2012.OneCo - Ski eliten til topps i Lysebotn med OneCo, besøkt 20. februar 2016. Han vant også Moaløpet 2012.Stokke IL - Resultater Moaløpet 2012 , besøkt 20. februar I september vant han UM14-klassen i Birkebeinerløpet 2012.Hadeland - Vi har "vasket" resultatlista for deg!, besøkt 20. februar 2016.

Han ble tildelt Ungdommens Idrettspris for 2012 av Larvik Idrettsråd i mars 2013.Østlandsposten - Toto tildelt ildsjelprisen, besøkt 20. februar 2016. Hovedlandsrennet 2013 ble arrangert på Savalen i mars, og Hegdal kom her på tredjeplass på 5 km i klassen G15.Kondis.no - Hovedlandsrennet på Savalen, besøkt 20. februar 2016. Han vant UngdomsBirken på ski i mars.SkiAktiv.no - Vant Birken på blanke ski , besøkt 20. februar 2016.

2013/2014
Han vant Natrudstilrennet 2013 i desember. I Hovedlandsrennet hadde han sent startnummer og fikk kraftig snøfall, og endte på tredjeplass på 7,5 km klassisk.Østlandsposten - Gikk gulløp, endte på bronse, besøkt 20. februar 2016.

I juni vant han Kjoseløpet 2014, og han kom på annenplass i UngdomsBirkenløpet.

2014/2015
Hegdal vant Lysebotn Opp i juli 2014, i klassen M17/18 år.Blinkfestivalen - Gutt Junior + mosjon Lysebotn Resultatliste 31.07.2014 , besøkt 20. februar 2016. Under denne festivalen ble han også tildelt Petter Northugs og Coops talentpris.

Skisesongen startet med Natrudstilrennet i november, og Hegdal vant der 10 km fristil i klassen M17.Kondis.no - Skisesongen i gang for alle med Natrudstilrennet, besøkt 20. februar 2016.

Nordisk juniorlandskamp i Örnsköldsvik i Sverige i februar telte som nordisk mesterskap, og Hegdal vant der 10 km fristil.Langrenn.com - Gull til Vebjørn Hegdal og femdobbelt norsk i Nordisk, besøkt 20. februar 2016. I mars vant han 10 km klassisk i junior-NM på ski 2015 i Hommelvik og på Nes vant han 10 km fristil, foran Jørgen Lippert og Jon Rolf Skamo Hope. I tillegg vant han 7,5 km klassisk, og han kom på annenplass på sprinten, bak Magnus Bøe. På stafetten kom han på sjetteplass sammen med Telemark og Vestfolds 1. lag.

I Skarverennet 2015 kom han på fjerdeplass, og slo blant andre Finn-Hågen Krogh, Petter Northug og Sjur Røthe.Webavisen - Vebjørn Hegdal på fjerde, besøkt 20. februar 2016. Han deltok også i NM på ski 2015 i Harstad, og kom på 24.-plass på 10 km klassisk. Han vant klassen M17 sammenlagt i Norgescupen i langrenn for junior 2014/15, med seier i syv av rennene.

I juni deltok han i sykkelløpet Farrisrunden, der han vant klassen «junior elite», og kom på niendeplass totalt.Østlandsposten - Saw vant Farrisrunden på rekordtid, besøkt 20. februar 2016.

2015/2016
Han forsvarte seieren fra 2014 da han vant M18-klassen i Lysebotn Opp i juli 2015. Han vant 18-årsklassen i Natrudstilen i desember.

Han deltok i Vinter-OL for ungdom 2016, der han fikk tre medaljer. På 10 km fri teknikk fikk han sølv, bak Magnus Bøe (Kim Magnus). I øvelsen kombinert stafett, der to langrennsløpere, to skihoppere og en kombinertløper utgjorde et lag, fikk han sølv sammen med Anna Odine Strøm, Einar Luraas Oftebro, Marius Lindvik og Martine Engebretsen. I tillegg fikk han bronse på sprinten individuelt. I Junior-NM på ski 2016 vant han 15 km klassisk og 10 km fri, og fikk også bronse på 4 × 5 km stafett.

Hegdal vant Norgescupen i langrenn for junior 2015/16 sammenlagt i klasse M18, etter at han vant fem av rennene.

 2021 
I november 2021 meldte NRK at Hegdal avsluttet sin karriere som langrennsløper. 

 Referanser 

 Eksterne lenker 

  Profil hos ungdoms-OL 2016 
  Olympiatoppen - Ungdoms-OL Lillehammer 2016 - Troppen
  Profil hos Merida

Kategori:Norske langrennsløpere
Kategori:Norske syklister
Kategori:Deltakere under Vinter-OL for ungdom 2016
Kategori:Personer fra Larvik kommune
Kategori:U23-verdensmestere i langrenn